วันที่15ได้กินยาคุมฉุกเฉินไป แล้ววันที่22-24จะไปทะเล เลยกินยาเลื่อนประจำเดือนไปตั้งแต่วันที่19-24 อยากรู้ว่าประจำเดือนจะมาประมาณกี่วันคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้ แต่ไม่ควรคลาดเคลื่อนไปเกิน 35 วันจากรอบก่อนโดยหลังการกินยาคุมแบบฉุกเฉินไป และมีการใช้ยาเลื่อนประจำเดือนตามไปอีกนั้น ก็จะทำให้ประจำเดือนมาคลาดเคลื่อน แต่สุดท้าย หลังหยุดยาเลื่อนประจำเดือนไปไม่เกิน 1 สัปดาห์ ประจำเดือนควรจะมาตามปกติหากประจำเดือนมาช้าไปเกิน 35 วันจากรอบก่อนแล้ว ควรจะต้องยืนยันการตั้งครรภ์ร่วมด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ